**A 2022-es IAA Szállítási Szakkiállításon a Ford Pro bemutatja a produktivitást felpörgető digitális megoldásait**

* A Ford Pro bemutatja forradalmain új platformját, amelyen keresztül Európa vezető haszongépjármű-gyártójaként hatékonyan növelni tudja ügyfelei autóinak rendelkezésre állási idejét, szolgáltatásait és produktivitását
* A Ford Pro elektromos hajtású járműkínálatában megjelenik a vadonatúj E-Transit Custom modell; a vállalat emellett a teljes Transit Custom családot is bemutatja, és kiállítja a szegmens élén álló Ranger pickupot is
* A Ford Pro további kezdeményezéseit is ismerteti, amelyekkel még inkább felpörgethető ügyfelei produktivitása; ilyen például a szegmens első digitális átépítési rendszere és a Mobil Szerviz szolgáltatás kibővítése

**HANNOVER, Németország, 2022. szeptember 19.** – A Ford Pro a ma megnyitott IAA Szállítási Szakkiállításon bemutatta európai vállalati ügyfelei számára legújabb megoldásait, amelyekkel hatékonyan növelhetik autóik rendelkezésre állási idejét, szolgáltatásait és produktivitását.

A vállalat hannoveri standján bemutatott Ford Pro megoldások egyetlen közös platformon érhetők el, amely a járműveket integrálja a szoftveres, feltöltési és csatlakoztatott szolgáltatásokkal, lehetővé téve a vállalati ügyfelek számára, hogy csökkentsék költségeiket és optimalizálják hatékonyságukat, miközben elektromos járművekre váltanak.

A szakkiállításon bemutatott Ford Pro elektromos haszonjármű-család legújabb tagja az [E-Transit Custom](https://media.ford.com/content/fordmedia/feu/en/news/2022/09/08/all-new--all-electric-e-transit-custom-from-ford-pro-is-set-to-s.html), 1 ami most mutatkozik be a globális vásárlóközönség előtt. A Ford Pro egyúttal további részleteket is elárul az új generációs Transit Custom családról – köztük a plug-in hybrid (PHEV) 1 és az EcoBlue dízelmotoros változatokról –, 1 mielőtt az első járművek 2023 közepén megjelennek a márkakereskedésekben.

Európa vezető haszongépjármű-márkájának 2 számos produktivitás-növelő kezdeményezései közt az új Ford Pro Upfit Integrációs Rendszer is szerepel, amely intelligensebb és hatékonyabb digitális jármű-átalakítási megoldásokat kínál, illetve a továbbfejlesztett Mobil Szerviz szolgáltatás, ami már ma is működik a vállalat legfontosabb piacain, például Németországban.

A Ford Pro megerősíti vezető helyét az európai pickup-szegmensben, bemutatva a különleges terepképességű [Ranger Raptor](https://media.ford.com/content/fordmedia/feu/en/news/2022/02/22/next-gen-ford-ranger-raptor-rewrites-the-rulebook-for-ultimate-o.html) 3 nagy teljesítményű pickupot és a prémium [Ranger Wildtrak](https://media.ford.com/content/fordmedia/feu/en/news/2022/09/01/introducing-_the-pickup--ford-opens-order-books-for-striking-all.html) 4 változatot, amelyek a cég standján is láthatók.

“Az egyre növekvő költségek óriási nyomást jelentenek európai ügyfeleink számára, és sosem volt még ekkora az igény a termelékenységet fokozó megoldások iránt,” – vélekedett Ted Cannis, a Ford Pro vezérigazgatója. “A Ford Pro forradalmian új, egységes platformját arra terveztük, hogy segítsen ügyfeleinknek a költségek csökkentésében és működésük egyszerűsítésében, amikor elektromos járművekre váltanak.”

**Európa legkelendőbb áruszállítójának vadonatúj változata**

A Ford Pro Vehicles hannoveri járműkiállításának központi helyén a tisztán elektromos hajtású E-Transit Custom áll. Az új generációs akkumulátor-technológiának köszönhetően az autó tervezett hatótávolsága eléri a 380 kilométert, és a jármű 125 kW-os gyorstöltővel is feltölthető5, így az új modell a legkülönfélébb vásárlói igényeknek is megfelel.

A Transit Custom eddigi legversenyképesebb kínálatából a vevők immár egy vadonatúj Plug-In Hybrid kivitelt is választhatnak, ha munkájukhoz éppen az a sokoldalúság kell, amit ez a hajtásmód kínál: tisztán elektromos hajtás a belvárosi fuvarokhoz, és a benzinmotor ereje a hosszútávú szállításokhoz. Az új hajtáslánc hasonló ahhoz, ami [Európa legkelendőbb 2021-es PHEV-modelljében](https://media.ford.com/content/fordmedia/feu/gb/en/news/2022/01/31/ford-kuga-plug-in-hybrid-drivers-skip-the-fuel-stops-to-slash-th.html#:~:text=The%20Kuga%20Plug%2DIn%20Hybrid,more%20than%2017%20per%20cent.), a Ford Kuga Plug-In Hybridben 6 működik, hiszen a 2,5 literes, Atkinson-ciklusú benzinmotort egy 11,8 kWh (hasznos) teljesítményű akkumulátor egészíti ki, így az autó elektromos hatótávolsága eléri az 57 kilométert (EAER)1, és a felhasználók a [ProPower Onboard](https://media.ford.com/content/fordmedia/feu/en/news/2022/04/25/ford-pro-vehicles-delivers-new-level-of-productivity-and-value-t.html) rendszer segítségével 2,3 kW teljesítményre is számíthatnak, ha egy külső munkaterületen elektromos szerszámokat vagy készülékeket kell működtetniük.

A vásárlók emellett a legújabb generációs Ford EcoBlue dízelmotor 110, 136, 150 és 170 lóerős változataival 1 is megrendelhetik a Transit Customot. A hatfokozatú manuális sebességváltóhoz opcióként egy mechanikus működésű, részlegesen önzáró differenciálmű is kérhető, ami tovább javítja a kerekek tapadását. Emellett megjelenik még a kínálatban egy rendkívül hatékony, nyolcfokozatú automata sebességváltó is, amellyel az autó maximális vontató képessége 2500 kg7, és ehhez egy vadonatúj összkerékhajtási rendszer is megrendelhető, ami először lesz kapható a Transit Customhoz.

A vadonatúj Transit Custom tervezői teljesen tiszta lappal kezdték a munkát, hogy a jármű kimagasló teljesítményt és szállító kapacitást kínálhasson, és a [tisztán elektromos hajtású E-Transit Customhoz](https://youtu.be/fW8OherIC9E) hasonlóan a felhasználói élmények legszélesebb skáláját kínálja olyan megoldásokkal, mint például az innovatív, billenthető kormánykerékkel kialakított Mobil Iroda. Az autó legfontosabb jellemzői és változatai a következők:

* Vadonatúj szerkezeti struktúra alacsonyabb raktérpadlóval, 2 méternél kisebb teljes magassággal és független hátsó felfüggesztéssel
* Négyféle méretvariáció: L1 és L2 hosszúság, H1 és H2 tetőmagasság
* Dobozos áruszállító, duplakabinos áruszállító, személyszállító és L-alakú rekeszfalas karosszériaváltozatok
* Az 5G modem és a 13 colos SYNC 4 érintőképernyő alapáras8
* Felszereltségi szintek: Base, Trend, Limited, Active, Trail és Sport kivitelek

A személyszállító változatok már a forgalmazás kezdetétől megrendelhetők a gazdag felszereltségű Limited és Trail kivitelekben, amelyek jóval magasabb szintű kifinomultságot és utaskomfortot kínálnak.

Az összes új generációs Transit Custom teljesen integrálható a Ford Pro platformba, ahol olyan szoftveres és csatlakoztatott szolgáltatások állnak rendelkezésre, mint a [teljes körű feltöltési megoldások](https://media.ford.com/content/fordmedia/feu/en/news/2022/04/25/ford-pro-launches-end-to-end-charging-solution-to-help-customers.html), a [Ford Pro Telematika](https://media.ford.com/content/fordmedia/feu/en/news/2022/04/25/leading-from-the-front--ford-pro-open-for-business-to-drive-prod.html) 9 flottakezelési eszközei és a [FordPass Pro app](https://media.ford.com/content/fordmedia/feu/en/news/2019/09/19/Ford_Pass_Pro.html), 10 valamint a [FORDLiive hálózatba kapcsolt, rendelkezési időt optimalizáló rendszer](https://media.ford.com/content/fordmedia/feu/en/news/2021/09/17/fordliive-centres-now-open-for-business--already-reducing-time-o.html).

“A vadonatúj E-Transit Custom minden eddiginél több kisvállalkozásnak segít majd áttérni a tisztán elektromos autózásra. Azoknak a cégeknek pedig, amelyek még nem állnak készen erre, vagy nem tudnak teljesen átállni az elektromos hajtásra, a vadonatúj Transit Custom Plug-In Hybrid és EcoBlue változatok segítenek növelni a termelékenységet, amit nemcsak egy teljesen új architektúra támogat majd, hanem a Ford Pro intelligens, hálózatba kapcsolt megoldásainak ökoszisztémája is,” nyilatkozta Hans Schep, a Ford Pro európai vezérigazgatója.

A vadonatúj Transit Custom a Ford Otosan új, modern üzemében készül majd Törökországban. Az EcoBlue hajtásláncokkal megrendelt autókat 2023 közepétől vehetik át a vásárlók, a többi változat pedig az év későbbi részében érkezik.

**A Ford Pro Upfit Integrációs Rendszer leegyszerűsíti a digitális átépítést**

Az Európában eladott Transit modellek felét valamilyen módon átépítik vásárlóik, és sok ilyen átalakítást – például a kiegészítő kezelőszerveket és kijelzőket – össze kell hangolni a jármű elektromos rendszerével, ami bonyolult és időrabló feladat az átépítést végző cégek számára.

A folyamat leegyszerűsítésére a Ford Pro kifejlesztette az Upfit Integrációs Rendszert, ezt a piacon egyedülálló digitális megoldást, ami a vadonatúj Transit Custom modellel mutatkozik be Európában. Az új rendszer interfész-modulján keresztül zökkenőmentesen lehet csatlakozni a jármű elektromos rendszeréhez, sőt az is lehetséges, hogy az átalakítással beépített rendszereket a jármű saját, 13 colos SYNC 4 érintőképernyőjén 8 keresztül is kezelni lehessen, vagyis ehhez nem szükséges külön szerkezetet beépíteni. A jármű átépítése így gyorsabban és hatékonyabban elvégezhető, ráadásul ezzel javul a megbízhatóság és a biztonság is, mivel az átalakítást végző szakembereknek nem kell módosítaniuk a vezetőfülkét, vagy belenyúlni a gyári vezetékkötegekbe, hogy beilleszthessék az új kezelőszerveket.

Az ügyfelek beállíthatják, hogy az átalakítások milyen logika szerint működjenek, például meghatározhatják, hogy a kerekesszékes rámpa csak akkor ereszkedjen le, ha a járművet leállították, esetleg parkoló vagy üres sebességfokozatban, behúzott kézifékkel áll. Amellett, hogy a SYNC képernyőn látható az utólag beépített eszközök teljesítménye, a digitális kiegészítések a Ford Pro szoftvercsomagokhoz is kapcsolódhatnak, így a flottakezelők távfelügyelettel is ellenőrizhetik azok működését – például a gyógyszert, ételt vagy italt szállító hűtőkocsikban nyomon követő lesz a raktér hőmérséklete, ha fontos, hogy a hűtési lánc ne szakadjon meg.

Ha a digitális átalakítások optimalizálásához további segítségre van szükség, a vállalkozások és az átalakító cégek mindig számíthatnak a Ford Pro Special Vehicles szakembereinek műszaki támogatására.

**A Ford Pro Mobil Szerviz tovább növeli az autók rendelkezésre állási idejét**

Azt is ma jelentette be a Ford Pro, hogy legfontosabb piacain – köztük Németországban – kibővíti Mobil Szerviz szolgáltatását. A speciálisan átalakított járművek ‘házhoz hozzák’ az ügyfeleknek a Transit Központok munkáját, hiszen a nagy angol flottáknál az időszakos karbantartási munkák 70 százalékát ma már a helyszínen, vagyis a flották telephelyein is képesek megoldani. Ez az arány a tisztán elektromos hajtású E-Transit és E‑Transit Custom modellek esetében várhatóan a 90 százalékot is eléri majd, így az ügyfeleknek nem kell időt és pénzt áldozni arra, hogy autóik a szakszervizben álljanak.

A Ford Pro Mobil Szerviz németországi bővítését egy sikeres próbaüzem előzte meg; ez 2021-ben vette kezdetét öt Mobil Szervizkocsival, amelyek az ország néhány kiválasztott városában működtek. A Ford Pro Mobil Szerviz most 49 szervizkocsira növeli ezt a kapacitást, így a legnagyobb német városok flottás ügyfelei ezentúl számíthatnak arra, hogy járműveik rendelkezésre állási ideje érezhetően javul majd. 2022 végére a Ford Pro Mobil Szerviz már 88 szervizkocsit működtet Németországban.

Az Egyesült Királyságban – ahol először vezették be ezt a szolgáltatást – a 115 szervizkocsiból álló flotta immár az ország területének 90 százalékát lefedi, és szerelőik idén eddig több mint 75.000 szervizelési és javítási feladatot végeztek el az ügyfeleknél.

A Mobil Szerviz mindössze az egyik szolgáltatás azok közül, amelyekkel a Ford Pro ökoszisztéma segít a vállalkozásoknak felpörgetni a termelékenységet és optimalizálni a haszonjárművek üzemeltetési költségeit. Az ügyfelek számíthatnak a [Ford Pro Sevice FORDLiive hálózatba kapcsolt, rendelkezési időt optimalizáló rendszerére](https://media.ford.com/content/fordmedia/feu/en/news/2021/09/17/fordliive-centres-now-open-for-business--already-reducing-time-o.html) is, amivel még hatékonyabban működtethetik flottájukat, kihasználva a FordPass Connect modem 11 által kínált csatlakozási lehetőségeket a Ford Pro szoftvercsomagon keresztül.

A várakozások szerint a FORDLiive akár 60 százalékkal is csökkentheti az állásidőt12, és a rendszer ebben az évben összesen 145.000 nappal növelte meg a szolgáltatást használó járművek üzemidejét, összesen mintegy 73 millió eurót takarítva meg ezzel tulajdonosaiknak.

# # #

1 A hivatalos, homologizált hatótávolság adatait az értékesítés megkezdéséhez közelebbi időpontban teszi közzé a Ford.

2 Ausztria, Belgium, Nagy-Britannia, Csehország, Dánia, Finnország, Franciaország, Németország, Görögország, Magyarország, Írország, Olaszország, Hollandia, Norvégia, Lengyelország, Portugália, Spanyolország, Románia, Svédország, Svájc és Törökország

3 A Ford Ranger Raptor 288 lóerős, 3,0 literes ikerturbós EcoBoost V6 benzinmotorral szerelt változatának homologizált CO2-kibocsátása 315 g/km, üzemanyag-fogyasztása pedig 13,8 l/100 km (WLTP).

4 A Ford Ranger Wildtrak megrendelhető egy 170 lóerős, 2,0 literes EcoBlue dízelmotorral, egy 205 lóerős, 2,0 literes biturbó EcoBlue dízelmotorral és egy 240 lóerős, 3,0 literes V6-os dízelmotorral, amelyeknek homologizált CO2-kibocsátása 215-262 g/km, üzemanyag-fogyasztásuk pedig 8,2-10,0 l/100 km (WLTP).

5 A feltöltés idejének kiszámítása a gyártó számítógépes szimulációi alapján történt. Amikor az akkumulátor eléri csúcskapacitását, a töltés mértéke csökken. A töltési csúcsidő és az akkumulátor állapota függvényében az egyéni eredmények változók lehetnek.

6 A Ford Kuga Plug-In Hybrid homologizált CO2-kibocsátása 21-30 g/km, üzemanyag-fogyasztása pedig 0,9-1,3 l/100 km (WLTP). Az üzemanyag/energiafogyasztási, CO₂-kibocsátási és az elektromos üzemmódban megtehető hatótávolság adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb 2017/1151 direktíva alapján regisztrálták. Az alkalmazott, szabványos tesztelési eljárások lehetővé teszik a különböző járműfajták és gyártmányok összehasonlítását.

7 A maximális vontató kapacitás a rakománytól, a járműkonfigurációtól, a tartozékoktól és az utasok számától függ.

8 Ne vezessen zavaró körülmények hatása alatt. Ha lehetséges, használja a rendszerek hangvezérlését. Bizonyos funkciók zárolva lehetnek, amíg az autó sebességváltója menetfokozatba van kapcsolva. Nem minden funkció kompatibilis az összes telefonkészülékkel.

9 A Ford E-Telematika előfizetéses alapon elérhető, a Ford Smart Mobility szabályai és leírása szerint, széleskörű elérést enged különböző alkalmazásokhoz, emellett a jármű állapotához, beleértve annak helyét, útvonalát, a vezető viselkedését, az üzemanyag/energia-felhasználást, és egyéb diagnosztikai adatokat, és tartalmaz egy kapcsolódó applikációt, amely összeköti a sofőröket a flottakezelővel. Flottaügyfelek a softwaresolutions@fordpro.com email címen, a Ford Pro Software Command Centrumon keresztül kérhetnek információt a Ford Telematika termékekről. Az adatok elérhetőségéhez adatforgalom és a járműadatokhoz való hozzáférési lehetőség szükséges.

10 A bizonyos okostelefon-platformokkal kompatibilis FordPass Pro alkalmazás letölthető. Az üzenet- és adatforgalomért a szolgáltató díjat számíthat fel..

11 A FordPass Connect, a FordPass Pro okostelefonos alkalmazás és a kiegészítő csatlakoztatott szolgáltatások szükségesek a távolról vezérelhető szolgáltatásokhoz (lásd: FordPass Felhasználási Feltételek). A csatlakoztatott szolgáltatások és funkciók működése a kompatibilis hálózat rendelkezésre állásától függ. A technológia, a mobilhálózatok és a járművek fejlődése korlátozhatja a csatlakoztatott szolgáltatások és funkciók működését. A FordPass Pro okostelefonos alkalmazás konnektivitásához aktiválni kell a járműben a FordPass Connect funkciót. A FordPass Pro alkalmazás kompatibilis az Apple és Android okostelefonokkal, és Európa 20 piacán letölthető az Apple App Store és Google Play oldalakról.

12 Becsült éves érték, amelynek alapja: (1) a partnerek visszajelzése a jármű állapot kijelző figyelmeztetésére a FordPass Pro/Ford Telematika rendszerekben (amely segít elkerülni az országúti assistance szolgálat kihívását), (2) kalkulált időtartam, amelyet a partner megspórol a Ford Transit Centrumok karbantartási és szerviz szolgáltatásainak igénybe vételével (beleértve az Express Szervizeket). A valós megtakarítás függ az egyedi jellemzőktől (pl. vezetési stílus, a jármű használati módja).

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. Mindemellett a Ford megalapozza piacvezető pozícióját a mobilitási megoldások, köztük az önvezető technológiák terén, és a Ford Motor Credit Company révén pénzügyi szolgáltatásokat is nyújt. A Ford mintegy 182.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban mintegy 35.000 alkalmazottat, az összevont, illetve nem összevont közös vállalkozásokkal együtt pedig mintegy 54.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 14 gyártóüzem (nyolc saját tulajdonú vagy összevont közös vállalat és hat nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**2000 Szentendre Galamb J. 3. |  |
|  | Tel: +36 26 802802 |  |